Laerskool in Limpopo gesluit tot verdere kennisgewing oor uitbreek van hoogs aansteeklike bakteriese siekte | MedSure.co.za
Marlene van Staden, burgemeester van Vaalwater, is daarvan bewus en sy probeer vasstel hoe wyd dit versprei het.
Nog simptome is koors, naarheid, braking, lusteloosheid en ’n seer maag. Mense met skarlakenkoors se vel word grof en het die tekstuur van sandpapier. Na sowat twee tot vier weke sal ’n mens begin vervel.
Skarlakenkoors word deur die bakterie hemolitiese streptokokkus veroorsaak. Dit kom veral voor onder kinders van twee tot tien jaar oud. Volwassenes kan dit egter ook opdoen.
Die siekte word versprei wanneer mense nies of hoes of in direkte kontak met iemand kom wat reeds die infeksie het.
Mense word twee tot vier dae nadat hulle geïnfekteer is, siek.
Die simptome stem baie ooreen met dié van Duitse masels en masels, maar anders as dié siektes word mense met skarlakenkoors bykans onmiddellik siek ná die verskyning van die eerste simptome. Van die simptome is ’n seer keel, koors en geswelde mangels. Sommige mense kan sukkel om te sluk.
Na sowat ’n dag ontstaan ’n wit-en-geel uitslag op die vel wat bestaan uit digte kolle in veral die armholtes en lieste. Die uitslag kan ook op die bors en nek voorkom.
Daar sal ook rooi spikkels op die tong, in die keel en op die mangels, indien dit nog nie verwyder is nie, wees.
Die veluitslag duur ’n paar dae.
Sowat ’n week ná die eerste simptome breek die koors, die uitslag verdwyn en die ontsteking van die mangels en keel klaar op.
Daar word aanbeveel dat mense met die siekte vir minstens drie weke in afsondering gehou word en dat hulle in die bed moet bly solank hulle koors het.
Antibiotika met penisillien is doeltreffend teen die siekte. Daar is ook ’n moontlikheid van komplikasies soos nierontsteking, longontsteking en middeloorontsteking.
« WGO waarsku oor ’n volgende griep epidemie –Sal SA-regering gereed wees om so ’n krisis die hoof te bied as mens die huidige gesondheidskrisis van die land in ag neem?
Billions are lost due to Doctors, hospitals and medical aid members collude to commit fraud »